La burjassotera Vanessa García Martínez representarà a Espanya en el Campionat del Món de Culturisme
2025-07-24

Poc amant del món de les peses i aliena per complet al món del culturisme, aquesta modalitat esportiva va arribar a ella per casualitat. Una casualitat que li ha portat a ser tercera en el Campionat d’Espanya de Culturisme Natural en bikini fitness talla baixa. Parlem de Vanessa García Martínez, esportista burjassotera amb una trajectòria en ascens, ja que aquest cap de setmana viatjarà a Madrid per a representar a Espanya en el Campionat del món d’aquesta modalitat.

Després de ser mare, i animada per el que era la seua parella en eixe moment, Vanessa va començar a acudir al gimnàs ja que, “tenia uns quilos de més i no estava a gust. Dia a dia vaig anar trobant-me millor i vaig fer de l’esport una part important de la meua vida”. En aqueix període, Vanessa va conéixer la figura de María Paulette i va començar a interessar-se pel món del culturisme.

Esport sacrificat on n’hi haja, Vanessa va començar a entrenar i, abans de res “a cuidar-me. Menje bé i faig les meues hores de descans, les quals són fonamental perquè el cos estiga bé”, per a ella, “de manera natural es pot aconseguir tot, i jo sóc l’exemple d’això”. La tenacitat i l’esforç que posa cada dia en els seus entrenaments, i en la seua vida en general, l’han portat a obtindre aqueix tercer lloc del campionat d’Espanya.

En aquesta aventura compta, des del principi, amb la inestimable ajuda de la seua mare a la qual agraeix “que estiga ací sempre i que m’ajude amb el meu xiquet. La seua ajuda és fonamental ja que entre el treball i els entrenaments el meu dia a dia és un no parar”.

Vanessa, perruquera de professió, té el seu negoci a Burjassot, es desplaçarà a Madrid amb tota la il·lusió del món i “molt orgullosa de representar al meu país”. Esperem que el somni d’aquesta jove burjassotera es complisca i que puga tornar a Burjassot sent campiona.